Шагыйрь һәм журналист Рим Идиятуллин вафат

	Шагыйрь һәм журналист Рим Идиятуллин чын шагыйрь, үткер сүзле журналист, тирән фикерле, ихлас кеше иде. Ул 1940 елда Чакмагыш районының Яңа Мортаза авылында туган.	 Әтисе Зиннәтулла Еникеев сугышка кадәр Кушнаренко районы мәктәпләрендә укыта, 1941 елда фронтка китеп, сугышның беренче елында ук хәбәрсез югала. Дүрт бала белән тол калган әнисе Җәмилә, колхозда көн-төн эшләп, сабыйларын аякка бастырырга тырыша. Төпчек малае Рим, күрше Илек авылына җәяү йөреп, 7 еллык мәктәп тәмамлый, Уфага килә һәм 15нче татар мәктәбенә (элекке “Галия” мәдрәсәсе) укырга керә. Аны тәмамлагач, заводта дүрт ел слесарь булып эшли. Китап укырга әвәс малай мәктәп елларында ук шигырьләр яза башлый. Уфага күчкәч, аларны төрле басмаларга җибәрә. 
	---	
Матбугат.ру

	№ --- | 13.09.2018	


